Osnovna škola: MITNICA

Adresa sjedišta: Vukovar, Fruškogorska 2

Broj i naziv pošte: 32000 Vukovar

OIB: 15530245008

RKP: 23227

MB: 03007928

Šifra ustanove: 16-096-005

Razina: 31

Šifra djelatnosti: 8520 (osnovno obrazovanje)

Klasa: 400-02/19-01/1

Urbroj: 2188-106-01-19-01

Vukovar, 20. rujna 2018.

***Obrazloženje financijskog plana za 2020.godinu i projekcije za 2021. i 2022.godinu***

1. UVOD

Sukladno Zakonu o proračunu,a na temelju Smjernica ekonomske i fiskalne politike za razdoblje 2019.-2022.godine,izradili smo financijski plan.

Izrada financijskog plana korisnika proračuna propisana je Zakonom o proračunu, NN br. 87/08,136/12 i 15/15 te podzakonskim aktima, Pravilnikom o proračunskim klasifikacijama, NN br. 26/10., i Pravilnikom o proračunskom računovodstvu i računskom planu, NN br. 120/13,Izmjene i dopune Zakona o proračunu N.N.136/12,Novi pravilnik o proračunskom računovodstvu i Računskom planu N.N 124/14.

Člankom 29. stavkom 2. Zakona o proračunu propisano je da se financijski plan sastoji od:

 prihoda i primitaka iskazanih po vrstama

 rashoda i izdataka predviđenih za trogodišnje razdoblje, razvrstanih prema proračunskim klasifikacijama

 obrazloženja financijskog plana

 plana razvojnih programa.

Člankom 30. Zakona o proračunu utvrđen je obvezni sadržaj obrazloženja financijskog plana koji sačinjavaju:

1. sažetak djelokruga rada proračunskog korisnika

2. obrazloženje programa

3. zakonske i druge podloge na kojima se zasnivaju programi

4. usklađene ciljeve, strategiju i programe s dokumentima dugoročnog razvoja

5. ishodište i pokazatelje na kojima se zasnivaju izračuni i ocjene potrebnih sredstava za provođenje programa

6. izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini

7. ostala obrazloženja i dokumenti.

Tako definirano obrazloženje postaje osnova analiziranja poslovanja škole: tko smo, što želimo postići, kako, u kojim okvirima, što smo do sada postigli, na osnovi čega temeljimo svoj razvoj. **Obrazloženjem financijskog plana povezujemo Godišnji plan i program rada škole i Školski kurikulum sa financijskim sredstvima potrebnim za njihovo ostvarivanje.**

Obrazloženje financijskog plana je i obvezujuči odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti, koju ravnatelji moraju sastaviti i predati do 28. veljače 2020. za 2019 godinu (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, NN br139/10 i 19/14 i izmjena i dopuna uredbe o sastavljanju fiskalne odgovornosti NN 19/2015.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Program je skup neovisnih, usko povezanih aktivnosti, projekata kojima se ostvaruje zajednički cilj. Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i prihodi za ostvarenje ciljeva programa , članak 3. Zakona o proračunu.

Osnovna škola ostvaruje program osnovnoškolskog obrazovanja kroz aktivnost redovnog obrazovanja učenika.

1. ***Sažetak djelokruga rada proračunskog korisnika***

Osnovna škola Mitnica (u daljnjem tekstu: Škola), sa sjedištem u Vukovaru, na adresi Fruškogorska 2, je javna ustanova koja obavlja djelatnost osnovnog odgoja i obrazovanja, čiji je osnivač od 1.siječnja 2019.g. Grad Vukovar.

Školu zastupa i predstavlja ravnateljica Dubravka Lemac, mag.gl.ped.

Djelatnost Škole je osnovnoškolski odgoj i obrazovanje učenika.

Škola radi na temelju školskog kurikuluma i godišnjeg plana i programa rada.

Škola izvodi nastavu u pravilu u pet radnih dana tjedno, u dvije smjene u skladu s godišnjim planom i programom rada.

Nastavu i druge oblike obrazovnog rada Škola izvodi na hrvatskog jeziku i latiničnom pismu.

Od 16.rujna 2019.g. u Školi će se organizirati i Produženi boravak za djecu prvih i drugih razreda.

Obrazovne aktivnosti provode se u pravilu u sjedištu Škole i u Područnoj školi u Sotinu. Obrazovne aktivnost (npr. Izleti, ekskurzije i sl.) koje su izrijekom u funkciji realizacije nacionalnog, školskog kurikuluma i nastavnog plana i programa, u skladu s godišnjim planom i programom rada i školskim kurikulumom Škola može izvoditi izvan mjesta u koje joj je sjedište.

Nastava se u Školi ustrojava po razredima, a izvodi u razrednim odjelima i obrazovnim skupinama.

U svezi s obavljanjem djelatnosti Škola surađuju sa susjednim školama, drugim ustanovama, udrugama te drugim pravnim i fizičkim osobama.

Škola ima knjižnicu koja je dio obrazovnog procesa Škole.

Školom upravlja Školski odbor.

Škola se financira iz sljedećih izvora: Grad Vukovar (decentralizirana sredstva), Vukovarsko-srijemske županije, Ministarstva znanosti i obrazovanja, iz vlastitih prihoda koji se ostvaruju kroz iznajmljivanje dvorane, prodaje starog papira i prodaje učeničkih radova – učenička zadruga , donacija, sufinanciranja roditelja učenika – školska prehrana i terenska nastava, Hrvatski zavod za zapošljavanje – stručna osposobljavanja djelatnika.

Škola u skladu s financijskim planom nagrađuje darovite učenike i učenike koji na natjecanjima zastupaju Školu: knjigama, majicama …..

U Školi imamo stalno zaposlenih 45 djelatnika, 2 na zamjeni za porodiljni dopust i na određeno od 9.rujna 2019. – 17.lipnja 2020.g četiri Pomoćnika u nastavi (jedan će biti financiran preko udruge Bubamara iz Vinkovaca i tri preko osnivača – Grad Vukovar) i od 16.rujna 2019. – 17.lipnja 2020.g. Učitelj RN – Produženi boravak.

1. ***Obrazloženje programa rada školske ustanove (aktivnosti i projekti)***

**Opis programa**

Financijskim planom škole sredstva su planirana za provođenje programa obveznog osnovnoškolskog obrazovanja, programa produženog boravka i svih programa i aktivnosti planiranih Godišnjim planom i Kurikulumom.

**Zakonske i druge pravne osnove**

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13., 152/14. I 7/17.) i Zakona o ustanovama – pročišćeni tekst (Narodne novine, broj 76/93, 29/97, 47/99, 35/08), Godišnjim planom i programom rada i Kurikulumom OŠ Mitnica za 2017./2018. školsku godinu.

Financijskim planom škole sredstva su planirana za provođenje glavnog programa 18 Osnovnoškolsko obrazovanje.

Ovaj program provoditi će se kroz sljedeće aktivnosti i projekte:

* Aktivnost: Odgojno obrazovno, administrativno i tehničko osoblje
* Aktivnost: Produženi boravak
* Aktivnost: Materijalni rashodi – minimalni standardi
* Aktivnost: Školska prehrana
* Aktivnost: Pomoćnici u nastavi
* Aktivnost: Učenička zadruga

Ukupno iz decentraliziranih sredstava je za 2020. godinu predviđeno 878.000,00 kn za provođenje Redovite djelatnosti – osnovnog obrazovanja i za investicije 88.000,00kn a za 2020. i 2021. godinu planira se prihod 930.976,00 kn. za redovnu djelatnost i 254.857,33 kn investicije. Dok za plaće zaposlenih i ostale projekte u sve tri godine planirano je 5.976.450,00kn.

Financijskim planom Škole planirana su sredstva za provođenje plana i programa te kurikuluma Škole:

* Redovna nastava, dodatna i dopunska te izborna nastava (izvode je učitelji), a sredstva su osigurana od stane MZOS.
* Terenska nastava financirati će se iz sredstava roditelja i Škole, prema utvrđenom Godišnjem planu i programu te kurikulumu Škole – prijedlog sufinanciranja učenika daju razrednici u dogovoru s Učiteljskim vijećem.
* Učenička prehrana financirati će se iz sredstava sufinanciranja roditelja i Projekta Užina za sve III i Projekta užina za sve IV
* Projekt Voće i povrće i Mlijeko za učenike financirati će se preko osnivača – Grad Vukovar
* Učenička zadruga financirati će se iz sredstava od vlastite zarade

1. ***Zakonske i druge podloge na kojima se zasniva program rada škole***

* Zakon o odgoju i obrazovanju, NN br. 87/08., 86/09.,92/10., 90/11.16/12,152/14
* Zakon o ustanovama, NN br. 76/93., 29/97., 47/99., 35/08
* Zakon o proračunu (NN br. 87/08.), Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br. 124/14
* Upute za izradu proračuna lokalne (regionalne) samouprave za razdoblje 2020-2022. iz kolovoza 2019. godine i dopis Upravnog odjela za financije i nabavu, Klasa,400-08/19-01/1 Ur.broj: 2196/01-419-1 od 2.kolovoza 2019. godine
* Godišnji izvedbeni odgojno – obrazovni plan i program rada za školsku godinu 2019./2020.
* Školski kurikulum Osnovne škole Mitnica nastavne i izvannastavne akivnosti za školsku godinu 2019./2020.

1. ***Usklađenost ciljeva, strategija i program s dokumentima dugoročnog razvoja***

Školske ustanove donose godišnje operativne plane (godišnji izvedbeni odgojno – obrazovni plan i program rada za školsku godinu 2019./2020. i 2020./2021. i školski kurikulum) prema planu i programu koje je donijelo Ministarstvo znanosti, obrazovanja i sporta.

Strateške planove donose: Ministarstvo znanosti, obrazovanja i sporta te Grad (razvojne strategije), osnivač škola.

*Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva*

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire
* poticanje i razvijanje poduzetništva kod učenika razvijanjem različitih poduzetničkih sposobnosti i vještina kroz rad školske zadruge
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja
* razvijanje navike cjeloživotnog učenja, usvajanje zdravih životnih navika, razvoj kompletne mlade osobe s razvijenim samopoštovanjem i građanskom sviješću
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine
* podizanje kvalitete nastave na što višu razinu stalnim i kvalitetnim usavršavanje nastavnika te poboljšanjem materijalnih i drugih uvjeta i opremljenosti, ovisno o mogućnostima, kako bi se postigao što bolji standard
* poticanje kvalitetne međusobne komunikacije između učitelja-učenika-roditelja-zaposlenika u svim kombinacijama kroz zajedničke aktivnosti, druženja i putovanja
* razvijanje pozitivnih vrijednosti i natjecateljskog duha kod učenika
* poticanje učenika na izražavanje kreativnosti, talenata i sposobnosti kroz uključivanje u slobodne (izvannastavne) aktivnosti, natjecanja te druge školske projekte i događanja
* omogućavanje učenicima zadovoljavanje izraženih potreba, interesa i želja radom u izvannastavnim aktivnostima: novinarskoj, literarnoj, dramskoj, likovnoj, glazbenoj, folklornoj, kreativnoj, prometnoj, cvjećarskoj, ekološkoj, ritmičkoj te u športovima koje njeguje školski športski klub (rukomet, nogomet, košarka i odbojka), te u različitim interesnim skupinama Rad skupina u izvannastavnim aktivnostima predstavit će se na priredbama, izložbama i natjecanjima i drugim primjerenim događanjima
* sudjelovanje u projektu Udruge Bubamara iz Vinkovaca za pomoćnike u nastavi djeci s teškoćama
* sudjelovanje u projektu *„Osiguravanje školske prehrane za djecu u riziku od siromaštva (školska godina 2018./2019.)“* kojim je djeci iz obitelji slabijeg imovinskog statusa omogućen jedan obrok u školi
* sudjelovanje u projektu *Shema školskog voća* kojim je omogućeno u suradnji sa lokalnim uzgajivačima i dobavljačima voća i povrća da svaki učenik u školi jedan put tjedno dobije svježe voće
* sudjelovanje u projektu *Shema mlijeka* kojim je omogućeno u suradnji sa mliječnom industrijom Vindija da svaki učenik u školi jedan put tjedno dobije svježe mlijeko
* sudjelovanje u projektu *Škola za 21. stoljeće, škola za kreativnost* sa Udrugom Klikeraj iz Osijeka za rad sa darovitom djecom

1. ***Ishodište i pokazatelji na kojima se zasnivaju izračuni i ocijene potrebnih sredstava za provođenje programa***

Planirano je da će se:

* Iz državnog proračuna u 2020. godini ostvariti 5.678.450,00 kn, a u 2020. i 2021.god. isti iznos,
* Iz Gradskog proračuna zakonski standard u 2020.g. ostvariti 966.00,00 kn prihoda a u 2020. i 2021.godini 1.185.833,00 kn.
* Iz županijskog proračuna iznad zakonskog standarda u 2020. 37.450,00 kn prihoda, a u 2021. i 2022. godini isti iznos,
* Iz namjenskih prihoda - od sufinanciranja roditelja za školsku kuhinju i izlete 186.000,00 kn za 2020.godinu, a u 2021. i 2022.godini isti iznos,
* Od vlastitih prihoda (najam dvorane, prodaja starog papira i prodaja raznih proizvoda- učenička zadruga) 24.550 kn u 2020.g i također isto toliko u 2021. i 2022.g.

**Prihodi iz državnog proračuna predviđeno je financije u 2020. godine:**

* rashoda za zaposlene (plaće i doprinosi) u iznosu 5.260.000,00 kn
* Ostali rashodi za zaposlene (pomoći, dar za djecu, jubilarne nagrade, božićnica) u iznosu 180.000,00 kn,
* Naknade troškova zaposlenima – prijevoz na posao i s posla u iznosu 150.000,00 kn,
* Novčana naknada poslodavca zbog nezapošljavanja 22.000,00 kn

**Prihodima iz gradskog proračuna zakonski standard je predviđeno financiranje u 2020.godini:**

* Skupina 311 – Plaće zaposlenika (Pomoćnici u nastavi i Učitelj u Produženom boravku) 160.000,00 kn
* Skupina 321 – Naknade troškova zaposlenima 49.000,00 kn
* Skupina 322 – Rashodi za materijal i energije 208.950,00 kn
* Skupina 323 – Rashodi za usluge 415.520,00 kn.
* Skupina 324 – Naknade troškova osobama izvan radnog odnosa 1.000,00 kn
* Skupina 329 – Ostali nespomenuti rashodi poslovanja 11.030,00 kn
* Skupina 343 – Financijski rashodi 5.000,00 kn
* Klasa 4 - Rashodi za nabavu nefinancijeke imovine 88.000,00 kn

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

**Kulturna i javna djelatnost**

Školsku godinu 2017./2018. uspješno je završilo 294 učenika.

Tijekom školske godine 2017./2018. 119 učenika je sudjelovalo na školskim natjecanjima iz svih predmeta, od kojih je 60 učenika nastavilo daljnje natjecanje na županijskoj razini gdje su ostvareni pohvalni rezultati (1., 8. i 15. mj – geografija, 4. mj – informatika, 4., 5., 7. i 9. mj matematika, 5. mj – tehnička kultura, 3. mj – čitanjem do zvijezda, 2. mj – plivanje, 1. mj – košarka, 3. mj - kros…). Školski zbor je ostvario 3. mjesto na županijskoj smotri zborova, 1 učenički rad predložen je za državno natjecanje iz likovne kulture, 1 učenica sudjelovala je na državnoj smotri LiDraNo, a 1 učenik zauzeo je 11. mjesto na državnom natjecanju iz geografije.

Učenici naše škole sudjelovali su na svjetskom prvenstvu iz robotike gdje je ekipa naše škole osvojila 8. mjesto.

75 učenika naše škole sudjelovalo je na međunarodnom matematičkom natjecanju Klokan bez granica, od koji je 7 učenika pokazalo zavidno znanje i našlo se među 10% najboljih, a održana je i večer matematike u kojoj su sudjelovali i roditelji i učenici uz vodstvo učiteljica matematika, kako bi se popularizirala i ova grana znanosti.

Od 2015. godine u školi se nakon provedenog testiranja sustavno radi sa darovitim učenicima.

U školi se posljednje tri godine jedan put mjesečno redovito provodi akcija prikupljanja starog papira u kojoj su, također, postignuti reprezentativni rezultati. Tijekom ove školske godine prikupljeno je cca 24.000 kn starog papira, što je donijelo nagradu za 3. mjesto u cijeloj državi. Od sredstava prikupljenih akcijom sakupljanja starog papira, na prijedlog Vijeća učenika, te uz suglasnost Vijeća roditelje, Učiteljskog vijeća i Školskog odbora kupit će se ormarići za sve učenike u školi.

Redovno se provode humanitarne akcije prikupljanja plastičnih čepova kojom pomažemo djeci oboljeloj od malignih bolesti, zatim ekološke akcije prikupljanja starih baterija i sl.

Škola je dobila i Volontersku nagradu za sudjelovanje u različitim volonterskim aktivnostima i akcijama (pomoć starijim osobama, uzgoj ljekovitog bilja, bojanje ograde školskog dvorišta…).

U školi aktivno djeluje školska zadruga kroz koju učenici stječu različita znanja i vještine, a u budućnosti i poduzetničke kompetencije. Npr. izrađuju se i prodaju adventski vijenci, a tijekom Adventa izrađuju se različiti božićni ukrasi koji se prodaju na Božićnom sajmu u Gradu. Tijekom godine izrađuju se i različiti suveniri škole i grada Vukovara.

U školi se, sukladno godišnjem planu i programu i školskom Kurikulumu, u suradnji sa roditeljima, turističkim agencijama i različitim ustanovama organiziraju jednodnevni i višednevni izleti, terenske nastave, posjete kazalištima, muzejima i sl.

Tijekom ove školske godine kroz sve razredne odjele i predmete ostvaren je projekt Profesionalna orijentacija i usmjeravanje u kojem su učenici upoznavali različita zanimanja kroz predavanja, radionice, razgovore sa roditeljima, posjete i dr. Kroz ovaj projekt predstavljeno je gotovo stotinu različitih zanimanja.

U školi se već dugi niz godina provode slijedeći preventivni programi: Zdravstveni program MZOS, i AZOO (živjeti zdravo, prehrambene navike, higijena, bolesti, cijepljenja), Program prevencije vršnjačkog nasilja (UNICEF-ov program za sigurno okruženje u školama), Sigurnost na internetu (Carnetov program), Program obilježavanja mjeseca borbe protiv ovisnosti uz kviz o ovisnostima, Fair pay u sportu (kultura navijanja), Osnovni CAP program (zaštita djece od zlostavljanja u suradnji sa udrugom Korak po korak), Teen CAP (edukacija učenika starijeg uzrasta).

Pedagoginja i vanjski suradnici Centra za socijalnu skrb provode program socijalizacijskih radionica za učenike mlađeg uzrasta.

Policijska postava Vukovar u školi provodi slijedeće programe: Sigurno u prometu (1.razred), Zdrav za 5 (8. razred – edukacija učenika o ovisnostima, zakonskim prekršajima), Program prevencije nasilničkog kriminala, obiteljskog nasilja, nasilja nad ženama, vršnjačkog nasilja, seksualnog nasilja i sl. (7. razred).

Tijekom godine obilježavamo značajnije datume (Olimpijski dan, Europski tjedan jezika, Međunarodni dan starijih osoba, Dječji tjedan, Svjetski dan učitelja, Dan neovisnosti, Dan zahvalnosti za plodove zemlje, Mjesec hrvatske knjige, Svjetski dan štednje, Svi sveti, Međunarodni dan tolerancije, Da sjećanja na žrtvu Vukovara, Međunarodni dan osoba sa invaliditetom, Božić, Dan međunarodnog priznanja RH, Međunarodni dan sjećanja na žrtve holokausta, Valentinovo, Maškare, Međunarodni dan materinjeg jezika, Dan ružičastih majica, Tjedan mozga, Svjetski dan zdravlja usta i zubi, Svjetski dan pripovijedanja, Dan darovitih učenika, Dan planete Zemlje, Dan hrvatske knjige, Međunarodni dan plesa, Praznik rada, Dan grada Vukovara, Dan Vijeća Europe, Međunarodni dan Crvenog križa, Međunarodni dan obitelji) kroz različite aktivnosti primjerene učeničkom uzrastu.

***Zdravstveno-socijalna i ekološka zaštita i edukacija***

Prometni policajci su upoznali učenike prvih razreda s potrebnim oprezom i opasnostima u prometu, AK „Polet“ i Hrvatski autoklub proveli su prometno preventivnu akciju sa učenicima prvih razreda „Vidi i klikni“.

Učenici su redovito cijepljeni, ovisno o uzrastu, protiv dječje paralize, difterije, tetanusa, tuberkuloze, hepatitisa »B», održavali su sportska natjecanja, sudjelovali u humanitarnim aktivnostima HCK i Karitasa, prikupljali stari papir, stare baterije i uređivali školsko dvorište.

Program prevencije zlostavljanja djece (CAP i TEEN CAP) za učenike 2.r i 7.r realizirale su naše djelatnice koje su u suradnji s udrugom Korak po korak prošle edukaciju.

Učenici 3. razreda prošli su obuku za neplivače na bazenu u Vukovaru, a u suradnji sa ustanovom Sportski objekti Vukovar i CK.

Školski preventivni program realiziran je u svim razredima kroz zdravstveni odgoj i obrazovanje, nastavu biologije, sate razrednika, kviz znanja (8.r), roditeljske sastanke i predavanja za učenike u suradnji sa Domom zdravlja. Voditelj je pedagoginja Katica Maćešić.

ŠPP se realizira 1.-8. razreda u matičnoj i u područnoj školi u Sotinu. Provedba programa zahtjeva splet vještina, timski rad i suradnju te oblikovanje specifičnih ciljeva. Sposobnost održavanja dobrih odnosa s vanjskim čimbenicima, poznavanjem sredstava, otvorenost za sudjelovanje. Kontinuiranost i povezanost sadržaja i aktivnosti u radu je izuzetno bitna. Potrebe se trebaju prilagođavati uz određene situacije i prema uzrastu učenika. Program nije statičan, stalno se osuvremenjuje i prilagođava. Za provedbu aktivnosti nužna su i određena financijska sredstva za potrebe učitelja, stručnih suradnika i učenika (prezentacije, radni listovi, evaluacije, plakati, panoi, cd-ei i sl.). ova školska godina više je usmjerena pomoći učenicima u razvoju samopouzdanja i većoj suradnji s roditelja naročito s roditeljima gdje ima određenih odgojnih propusta.

Ciljevi programa su edukacija, informiranje, razvijanje socijalnih vještina, suradnji sa lokalnom zajednicom, promicanje i širenje prevencije i edukacija većeg broja djece, roditelja i učitelja.

Integrirani odgojno-obrazovni programi profesionalnog usmjeravanja učenika, identifikacija darovitih i program identifikacije i rada s djecom s teškoćama realiziran je prema planu.

Učenici su osigurani kod „Jadranskog osiguranja“ po cijeni od 30,00 kn

U školi je organizirana prehrana mliječnih obroka. Hrana se dijeli i konzumira u holu. Cijena je 5,00 kn po danu.

Ulaskom u EU započelo se u RH s programom „Shema školskog voća“, mjerom koja bi trebala oblikovati prehrambene navike djece od 1.-8. razreda osnovne škole i tako pridonijeti potrošnji voća i povrća u svakodnevnoj upotrebi. Voće se dijeli jednom tjedno, program je odobrila Vlada RH, u njemu sudjeluju partneri iz područja poljoprivrede i javnog zdravstva.

U suradnji sa ministarstvom poljoprivrede od ove školske godine u našoj se školi provodi i Program mlijeka u školama za učenike od 1.-4. razreda, prema preporuci Svjetske zdravstvene organizacije.

Prijevoz učenika-putnika je vršio „Čazmatrans“ Vukovar.

***Interno stručno usavršavanje***

U školi je djelovao aktiv učitelja razredne nastave i aktiv učitelja predmetne nastave te učiteljsko vijeće. Sjednice su održavane jednom mjesečno i na njima se vršilo timsko integracijsko-korelacijsko planiranje i stručno usavršavanje učitelja i stručnih suradnika.

Učitelji su odlazili na stručne skupove koje je organiziralo MZOŠ-a, Agencija za odgoj i obrazovanje i voditelji županijskih stručnih vijeća, a na sjednicama Učiteljskog vijeća kontinuirano se provodi stručno.

***Rad stručnih organa, stručnih suradnika i organa upravljanja***

Sjednice učiteljskog vijeća održavane su prema planu. Na sjednicama se raspravljala, usvajala i potvrđivala različita tematika: godišnji plan rada, zaduženja učitelja, udžbenici, pravilnik o ocjenjivanju, novi pravilnik o pedagoškim mjerama, kućni red, uspjeh učenika u nastavi, na natjecanjima, pohvale, nagrade i pedagoške mjere, pravilnik o provođenju izleta i ekskurzija .

Sjednice razrednih vijeća su održavane na kraju svakog mjeseca i na njima se raspravljalo o ostvarenju plana i programa, poteškoćama u radu, predlagale se mjere za poboljšanje rada i timski planirao rad za idući mjesec.

Svaki je razrednik u razrednom odjelu održao tri ili četiri roditeljska sastanka, upoznao roditelje sa ciljevima i zadacima NOK-a, Pravilnikom o ocjenjivanju, ukazao na potrebu njihovog uključivanja u rad škole, vodio i sređivao pedagošku dokumentaciju, surađivao s roditeljima, organizirao izlete, surađivao sa ostalim učiteljima i ravnateljicom oko odgojnih, obrazovnih i drugih problema. I ove su godine razrednici osmih razreda vodili velik i odgovoran posao prijava za e-upis učenika u srednju školu.

Škola ima stručne suradnike u punom radnom vremenu: pedagoginju, knjižničarku i psihologinju. Pored poslova kod izrade godišnjeg plana rada škole, NOK-a, zdravstveno-socijalne zaštite, kulturne i javne djelatnosti, najveća pozornost i briga stručnih suradnika je bila pomoć učiteljima i učenicima u što kvalitetnijoj realizaciji plana i program, uvođenju zdravstvenog i građanskog odgoja, novih među predmetnih tema propisanih NOK-om. Nisu zapostavljene niti potrebe učenika, kako onih koji postižu iznimne rezultate, tako i onih koji imaju rješenja za prilagođeni program ili s ADHD poremećajem i drugim poteškoćama. Pružana je pomoć i roditeljima u vidu razgovora ili upućivanja na adrese gdje mogu dobiti savjet ili pomoć.

Tri učenika imalo je pomoćnike u nastavi kroz projekt u suradnji za MZOS i udrugom Bubamara iz Vinkovaca.

Školski je odbor na svojim sjednicama usvojio Godišnji plan rada škole, školski Kurikuluma, izvješće o realizaciji Godišnjeg plana i Kurikuluma za prethodnu školsku godinu, usvajao pravilnike određene Statutom škole i raspravljao o aktualnim problemima.

U školi je tijekom cijele školske godine djelovalo Vijeće učenika i Vijeće roditelja.

Stručne službe su pratile promjene propisa, primale i slale službene dopise, čuvale dokumente škole. Redovito su vršeni obračuni plaća, naknada za bolovanja, naknade za prijevoz na rad, plaćani računi i ostale prispjele obveze, a također su redovito i sukladno zakonima izrađivana financijska izvješća, popis stvari (inventura) itd.

Ravnateljica je obavljala poslove za koje je ovlaštena zakonom i provedbenim propisima, surađivala sa drugim školama, županijskim uredom, uredom državne uprave i drugim ustanovama, surađivala s lokalnom upravom, osnivačem, roditeljima i Ministarstvom u cilju rješavanja različitih problema i potreba.

***Realizacija nastavnog plana i programa - analiza odgojno-obrazovnih postignuća***

Na prijedlog Vijeća roditelja i Učiteljskog vijeća Školski je odbor usvojio Kurikulum i Godišnji plan i program škole u kojima su planirane sve aktivnosti u školi.

Svi su planirani sadržaji u redovnoj, dodatnoj, dopunskoj i izbornoj nastavi i INA-a realizirani. Učenici osmih razreda u sklopu projekta „Posjet osmaša Vukovaru“ Memorijalnog centra domovinskog rata posjetili su vojarnu gdje su poslušali predavanje o Domovinskom ratu, Muzej domovinskog rata u Bolnici, te izložbu Domovinski rat u vojarni. U svibnju su osmaši bili na terenskoj nastavi u Karlovcu, kako bi kroz iskustva ljudi toga kraja Hrvatske saznali više o Domovinskom ratu.

Izbornu nastavu vjeronauka imali su učenici od 1.-8. razreda, njemački je jezik bio izborni predmet u 4.,5., 6., 7. i 8. razredu, a informatika u 5., 6., 7. i 8. razredu.

Učenici koji su postigli odličan uspjeh pohvaljeni su pohvalom Razrednog vijeća, a učenici koji su postigli 5,00 uspjeh pohvaljeni su pohvalom Učiteljskog vijeća i nagrađeni knjigom primjerenom njihovom uzrastu.

Dodatni je rad u razrednoj nastavi organiziran iz matematike i hrvatskoga jezika, a u predmetnoj nastavi iz matematike, hrvatskoga jezika, engleskoga jezika, njemačkoga jezika, geografije, kemije, biologije i fizike. Učenici su sudjelovali na školskim, međuopćinskim, županijskim i državnim natjecanjima.

Učenici s teškoćama su radili po prilagođenom programu i uspješno završili školsku godinu.

Od izvannastavnih aktivnosti učenici su bili uključeni u dramsku, folklornu, ritmičku, literarnu, dramsko-recitatorsku, novinarsku, lutkarsku, glazbenu i prometnu skupinu, školski zbor, prijatelje prirode, cvjećare, nogomet, košarku m, i rukomet m i ž. Od izvanškolskih aktivnosti učenici su bili uključeni u KK „Vukovar 91“, KK Borovo, KK Vukovar, ŽOK Vukovar, HNK „Vukovar 91.“, NK „Dunav“ Sotin, HKGD „Dunav“ Vukovar, KUD „Matija Gubec“ Sotin, mažoretkinje, školu stranih jezika, glazbenu školu, Dječji zbor „Vukovarski golubići“, crkveni zbor, veslanje, stolni tenis, odbojku, rukomet.

Preventivni program je realiziran kroz edukaciju učenika i roditelja, kreativne radionice, literarne radove, suradnju škole sa drugim institucijama i osmišljavanju slobodnog vremena učenika. U drugom i četvrtom razredu matične i područne škole je CAP tim (Maćešić, Ursa, Bilandžija) realizirao CAP program o zlostavljanju djece.

Ravnateljica:

Dubravka Lemac, mag.gl.ped.